Fredag den 18.  december blev et rekordthøjt antal borgere på landsplan testet positive for coronavirus. Helt præcist blev 4.508 personer registreret smittet, men allerede lørdag faldt det tal til 3285. Også søndag er antallet af danskere, der konstateret smittet faldet til 2828. Men selvom smittetallet falder på landsplan, ser det anderledes ud i Nordjylland. Her er smittetallene nemlig steget. Fredag var smittetallet i Region Nordjylland på 151, mens det lørdag er steget til 207, og søndag til 274. -	Jeg er bekymret over tallene, og min bekymring er stigende. Vi ser, at smitten breder sig her i Nordjylland, og der kommer flere og flere indlæggelser, siger Ulla Astman (S), der er formand for Region Nordjylland. Det er særligt Aalborg, Jammerbugt og Vesthimmerlands Kommuner, der er ramt af et stigende smittetryk. Måske derfor er smittetallene anderledes Hvorfor smittetallene ikke ser ud, som de landsdækkende gør, kan man kun gætte på. -	Der er flere, der lader sig teste nu her op til jul, men sådan er det jo i hele landet, siger Ulla Astman og fortsætter. -	Måske det kan være fordi, at Nordjylland ikke kom med under de nye restriktioner fra start. Det er jo ikke præcist til at vide. Det samme foreslår chef for COVID-19-indsatsen i Region Nordjylland Jan Nybo, som en mulig forklaring på, hvorfor de nordjyske tal er anderledes fra de landsdækkende. -	Hvis det er fordi, Nordjylland kom senere med, så vil vi kunne se det i løbet af den næste uge. For så vil smittetallene falde, ligesom vi nu ser det på landsplan, siger han. Husk at være påpasselige -	De stigende nordjyske smittetal understreger alvoren. Det er nu, vi skal huske at spritte af og holde afstand, siger Jan Nybo. Og samme opfordring lyder, fra regionsrådsformanden: -	Det er vigtigt, at vi efterlever opfordringer og restriktioner. Det er ikke ovre endnu. Vi skal huske at passe på. Det er så vigtigt, siger Ulla Astman. Se smittetalene i din kommune herunder:

Opsummering:
Selvom antallet af cornasmittede i hele landet falder, ses der en kraftig stigning i antallet af nye smittede i Region Nordjylland.